Bamijano provincija

Bamijano provincija () – provincija Afganistano centrinėje dalyje. Tai 17-a pagal plotą ir 28-a pagal gyventojų skaičių šalies provincija. Administracinis centras – Bamijanas.

 Geografija 

Provincijos paviršius kalnuotas, didžiąją dalį užima Vidurio Afganistano kalnai (Hazaradžatas). Yra pirmasis šalyje Bandi Amiro nacionalinis parkas su didžiausiu šalyje kanjonu ir vaizdingų ežerų gausa. Čia stūksojo žymiosios Bamijano budos. Svarbiausios upės yra Helmandas ir Kundūzas.

 Gyventojai 

Absoliuti dauguma Bamijano gyventojų (90 %) yra hazarai. Taip pat yra tadžikų, puštūnų, totorių.

 Administracinis suskirstymas 

Provincija padalinta į 7 rajonus.

Svarbiausios gyvenvietės:

 Bamijanas
 Kahmardas
 Pandžabas
 Varasas
 Najakas

 Nuotraukos 

Kategorija:Afganistano provincijos